pythainlp/thaigov-v2-corpus-22032023 huggingface dataset:
วันอังคารที่ 3 สิงหาคม 2564
กรมทางหลวง กระทรวงคมนาคม เตรียมก่อสร้างสะพานเชื่อมมอเตอร์เวย์ สายบางปะอิน - นครราชสีมา
เพื่อให้ผู้ใช้ทางเดินทางเข้าสู่ตัวเมืองนครราชสีมาได้อย่างสะดวกรวดเร็ว คาดลงนามสัญญาก่อสร้างภายในเดือนสิงหาคม 2564
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) จะเริ่มดำเนินการก่อสร้างทางแยกต่างระดับเชื่อมทางหลวงพิเศษระหว่างเมือง สายบางปะอิน - นครราชสีมา กับทางหลวงชนบทหมายเลข นม.1120 (ถนนสุรนารี 2) จังหวัดนครราชสีมา โดยเป็นโครงการที่มีการบูรณาการระหว่างหน่วยงานภาครัฐในการนำพื้นที่เขตทางของ ทล. และกรมทางหลวงชนบท มาพัฒนาก่อสร้างสะพานข้ามแยก เพื่อเพิ่มประสิทธิภาพของการจราจรและอำนวยความสะดวกแก่ผู้ใช้ทาง จากทางหลวงพิเศษระหว่างเมืองเข้าสู่ถนนสุรนารี 2 ซึ่งเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ซึ่งผู้ใช้ทางจะได้รับความสะดวกโดยไม่ต้องไปใช้จุดกลับรถระดับพื้นบน ทางหลวงหมายเลข 204 ที่มีปริมาณการจราจรค่อนข้างหนาแน่น
สำหรับรูปแบบโครงการเป็นสะพานคอนกรีตอัดแรงชนิดรูปกล่องชื้นส่วนสำเร็จรูป (Precast Segment Box Girder) จำนวน 1 แห่ง ขนาด 1 ช่องจราจร ความกว้าง 6 เมตร ความยาวสะพาน 1,037 เมตร ใช้การติดตั้งแบบคานยื่นสมดุล (Balance Cantilever) ในการลดระยะเวลาและผลกระทบระหว่างการก่อสร้าง พร้อมปรับปรุงรูปแบบกำแพงคอนกรีต เพื่อช่วยป้องกันไม่ให้รถยนต์ตกจากสะพานบริเวณช่วงทางโค้ง โดย ทล.จะลงนามสัญญาก่อสร้างภายในเดือนสิงหาคม 2564 ใช้ระยะเวลาก่อสร้างประมาณ 840 วัน มูลค่าการก่อสร้าง 400 ล้านบาท
อธิบดีกรมทางหลวง กล่าวเพิ่มเติมว่า โครงการทางหลวงพิเศษหมายเลข 6 สายบางปะอิน - นครราชสีมา จำนวน 40 ตอน ระยะทาง 196 กิโลเมตร ปัจจุบันอยู่ระหว่างการก่อสร้าง คาดว่าจะเปิดใช้งานเต็มรูปแบบได้ในปี 2566 ซึ่งเมื่อโครงการแล้วเสร็จจะช่วยแก้ไขปัญหาการจราจรติดขัดบนถนนมิตรภาพที่มีปริมาณการจราจรหนาแน่น ส่งผลให้ผู้ใช้ทางสามารถเดินทางได้สะดวก รวดเร็ว และปลอดภัยอีกด้วย
ทั้งนี้ หากประชาชนผู้ใช้ทางต้องการสอบถามข้อมูลเพิ่มเติมสามารถสอบถามได้ที่สายด่วนกรมทางหลวง 1586 (โทรฟรี 24 ชั่วโมง) หรือสำนักสำรวจและออกแบบ กรมทางหลวง โทร. 0 2354 1026
วันพฤหัสบดีที่ 2 กันยายน 2564
รองปลัด กษ. ประชุมติดตามผลการดำเนินงานตามนโยบายและโครงการสำคัญ 7 จังหวัดภาคตะวันออก
รองปลัด กษ. ประชุมติดตามผลการดำเนินงานตามนโยบายและโครงการสำคัญ 7 จังหวัดภาคตะวันออก
เมื่อวันที่ 1 ก.ย. 64 นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมติดตามผลการดำเนินงานตามนโยบายและโครงการสำคัญของกระทรวงเกษตรและสหกรณ์ ประจำปีงบประมาณ พ.ศ. 2564 (ครั้งที่ 2) กลุ่มพื้นที่ภาคตะวันออก จำนวน 7 จังหวัด ได้แก่ จังหวัดฉะเชิงเทรา ปราจีนบุรี นครนายก ตราด ระยอง จันทบุรี และจังหวัดชลบุรี ผ่านระบบการประชุมออนไลน์ (Zoom Meeting) โดยมีหัวหน้าส่วนราชการในสังกัดกระทรวงเกษตรและสหกรณ์ในระดับพื้นที่เข้าร่วมประชุม เพื่อรายงานความก้าวหน้าการดำเนินการขับเคลื่อนโครงการสำคัญต่าง ๆ ใน 3 ประเด็น คือ 1) ความคืบหน้าของการขับเคลื่อนงานโครงการสำคัญของกระทรวงเกษตรและสหกรณ์ 2) ความคืบหน้าของการดำเนินการตามเป้าหมายการพัฒนาภาคการเกษตรตามศักยภาพ/ความเหมาะสมของพื้นที่ และ 3) ติดตามความก้าวหน้าผลการเบิกจ่ายงบประมาณ ประจำปีงบประมาณ พ.ศ. 2564
สำหรับผลการดำเนินงานฯ ของกลุ่มจังหวัดดังกล่าว มีความก้าวหน้าเป็นอย่างดี ทั้งนี้ ได้มอบหมายหน่วยงานต่าง ๆ ร่วมกันบูรณาการทำงานขับเคลื่อนโครงการสำคัญของกระทรวงเกษตรและสหกรณ์เพื่อพัฒนาการเกษตรในพื้นที่ได้อย่างมีประสิทธิภาพ ตอบสนองความต้องการของเกษตรกร นโยบายของรัฐบาล และกระทรวงเกษตรฯ ต่อไป
วันอาทิตย์ที่ 1 พฤษภาคม 2565
นายกฯ กล่าวเนื่องในโอกาสวันอิฎิ้ลฟิตริ ประจำปีฮิจเราะห์ศักราช 1443 ส่งความรัก ความระลึกถึง และความปรารถนาดียังพี่น้องชาวมุสลิมทุกคน ที่ได้ปฏิบัติศาสนากิจถือศีลอดตลอดช่วงเดือนรอมฎอน
นายกฯ กล่าวเนื่องในโอกาสวันอิฎิ้ลฟิตริ ประจำปีฮิจเราะห์ศักราช 1443 ส่งความรัก ความระลึกถึง และความปรารถนาดียังพี่น้องชาวมุสลิมทุกคน ที่ได้ปฏิบัติศาสนากิจถือศีลอดตลอดช่วงเดือนรอมฎอนอย่างสมบูรณ์
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า วันนี้ (1 พ.ค.65) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวเนื่องในโอกาส “วันอิฎิ้ลฟิตริ ประจำปี ฮิจเราะห์ศักราช 1443” ซึ่งเป็นวันสำคัญทางศาสนาอิสลาม โดยนายกรัฐมนตรีขอส่งความรัก ความระลึกถึง และความปรารถนาดีมายังพี่น้องชาวมุสลิมทุกคน ทั้งที่พำนักอยู่ในประเทศและต่างประเทศ และขอแสดงความยินดีเป็นอย่างยิ่ง ที่ได้ปฏิบัติศาสนากิจถือศีลอดตลอดช่วงเดือนรอมฎอนอย่างสมบูรณ์ แสดงให้เห็นเป็นที่ประจักษ์ถึงความมุ่งมั่น เสียสละ และอดทนของพี่น้องมุสลิมทุกคน และยังแสดงถึงความช่วยเหลือเกื้อกูลและการส่งกำลังใจระหว่างกัน นับเป็นการปฏิบัติศาสนากิจตามบทบัญญัติของศาสนาอิสลามด้วยความศรัทธายิ่ง เป็นรอมฎอนแห่งความรักและสันติสุขอย่างแท้จริง
นายกรัฐมนตรีกล่าวขอความสันติสุขจงประสบแด่พี่น้องชาวมุสลิมทุกคน และขออานุภาพแห่งองค์เอกอัลลอฮฺที่พี่น้องมุสลิมเคารพนับถือ ได้โปรดประทานความเมตตา ความสุขสวัสดี ความเจริญ และมีกำลังกาย กำลังใจ รวมทั้งจิตวิญญาณที่เข้มแข็ง เป็นสัตบุรุษที่เพียบพร้อมด้วยคุณงามความดี ดำรงตนเป็นคนดีของสังคมและมีจิตสาธารณะ พร้อมที่จะเป็นกำลังสำคัญในการสรรค์สร้างให้ประเทศชาติเจริญก้าวหน้าและมั่นคงสืบไป
วันเสาร์ที่ 14 พฤษภาคม 2565
​PM’s statement delivered at working lunch focuses on maritime cooperation and health/pandemic recovery
​PM’s statement delivered at working lunch focuses on maritime cooperation and health/pandemic recovery
May 13, 2022, at 1130hrs (Washington DC, U S.A. local time), at the U.S. Department of State, Prime Minister and Defense Minister Gen. Prayut Chan-o-cha attended and delivered a statement at the working lunch hosted by the Honorable Kamala Devi Harris, Vice President of the United States of America. Government Spokesperson Thanakorn Wangboonkongchana disclosed gist of his statement as follows:
The Prime Minister thanked U.S. Vice President for the warm welcome, and agreed on the Vice President’s statement, “The History of the 21st Century Will Be Written in the Asia-Pacific”. He was of the view that ASEAN and the U.S. actively cooperate to overcome various new challenges.
According to the Prime Minister, priorities should be made on COVID-19 response and post-pandemic recovery, and promotion of long-term public health security. ASEAN and the U.S. may tighten cooperation in R&D on medicines and medical supplies, expansion of regional vaccine production base, and development of modern medicine in a bid to promote public health security and enhance innovation capacity of the region. Genomics Thailand, located in the country’s Eastern Economic Corridor (EEC), is an important step forward for the development of Thai public healthcare system.
Human capital development will also enhance the region’s strength and immunity, particularly in the 4IR era when digital technology plays an important role in all dimensions. The U.S. may consider investing and providing support to ASEAN’s digital startups and MSMEs. The Prime Minister also mentioned Thailand Digital Velley in the EECi.
The Prime Minister also shared his thoughts on maritime cooperation which will benefit both ASEAN and the U.S., the two regions connected by the Pacific Ocean. Maritime security management on the basis of an agreed upon framework of rules and procedures will enable all concerned parties to utilize marine resources in a sustainable manner. Thailand has, therefore, placed great importance on promoting maritime cooperation, especially in the fight against the IUU fishing. The country also proposed the establishment of ASEAN Network for Combating IUU Fishing (AN-IUU) as a center for sharing information and strengthening regional collaboration against IUU fishing. ASEAN welcomes the U.S.’s sharing of standard practices and technology transfer to enhance efficiency in monitoring, control and surveillance of IUU fishing in the region.
The Prime Minister stated that constructive cooperation would bring about sustainable development and growth in the region, and hoped that ASEAN and the U.S. commit to advancing cooperation and promoting stable relationship into the new era.
วันศุกร์ที่ 8 ตุลาคม 2564
รมว.กษ. ติดตามการพัฒนาระบบชลประทานหนองช้างใหญ่
รมว.กษ. ติดตามการพัฒนาระบบชลประทานหนองช้างใหญ่ หากแล้วเสร็จประชาชนในพื้นที่จะได้รับประโยชน์ กว่า 2,000 ครัวเรือน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามการพัฒนาระบบชลประทานหนองช้างใหญ่ ณ อ่างเก็บน้ำหนองช้างใหญ่ ต.ยางสักโพหลุ่ม อ.ม่วงสามสิบ จ.อุบลราชธานี ซึ่งเป็นอ่างเก็บน้ำดังกล่าวเป็นอ่างเก็บน้ำขนาดใหญ่ ตั้งอยู่รอยต่อระหว่างบ้านสำราญ ต.หัวเรือ อ.เมือง และบ้านนาดี ต.ยางสักกระโพหลุ่ม อ.ม่วงสามสิบ โดยกรมชลประทานได้ดำเนินงานขุดลอกปริมาณดิน รวมถึงปรับปรุงและเพิ่มประสิทธิภาพการเก็บกักน้ำ หากดำเนินการแล้วเสร็จจะสามารถเพิ่มพื้นที่ชลประทานได้ประมาณ 8,000 ไร่ เพิ่มประสิทธิภาพการเก็บกักในอ่างได้กว่า 10 ล้าน ลบ.ม. ประชาชนในพื้นที่ได้รับประโยชน์ 3 ตำบล 8 หมู่บ้าน 2,000 ครัวเรือน ต่อมาในปีงบประมาณ 2564 มีการขุดลอกรวม 10.25 ล้าน ลบ.ม. สามารถเก็บกักน้ำได้เพิ่มขึ้นอีกจากเดิม 12.75 ล้าน ลบ.ม. เป็น 23 ล้าน ลบ.ม. มีพื้นที่รับประโยชน์รวม 18,500 ไร่
ทั้งนี้ จะร่วมบูรณาการกับจังหวัดอุบลราชธานี เพื่อปรับปรุงภูมิทัศน์รอบอ่างฯ เพื่อส่งเสริมการท่องเที่ยวเชิงสุขภาพ และเป็นการเสริมสร้างรายได้ให้กับประชาชนในพื้นที่ได้อีกทางหนี่งด้วย
นอกจากนี้ รัฐมนตรีว่าการกระทรวงเกษตรและสหกรณ์ได้มอบพันธุ์ปลาตะเพียนกว่า 100,000 ตัว ให้กับประชาชนในพื้นที่ ซึ่งที่ผ่านมากระทรวงเกษตรฯ โดยกรมประมง ได้มีการปล่อยพันธุ์สัตว์น้ำ และกุ้งก้ามกรามแล้วกว่า 1,000,000 ตัว
วันศุกร์ที่ 28 มกราคม 2565
ศบค. ชี้แจงการฉีดวัคซีนในเด็ก 5-11 ปี ล็อตแรกมาถึงประเทศไทยพรุ่งนี้ (26 มกราคม 2565)
ศบค. ชี้แจงการฉีดวัคซีนในเด็ก 5-11 ปี ล็อตแรกมาถึงประเทศไทยพรุ่งนี้ (26 มกราคม 2565)
วันนี้ (25 มกราคม 2565) เวลา 12.30 น. ณ ทำเนียบรัฐบาล พญ.สุมนี วัชรสินธุ์ ผู้อำนวยการสำนักสื่อสารความเสี่ยงและพัฒนาพฤติกรรมสุขภาพ กรมควบคุมโรค ในฐานะผู้ช่วยรองโฆษก ศบค. ได้ตอบคำถามสื่อมวลชนในการแถลงข่าวศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ต่อกรณีวัคซีนโควิค – 19 ในเด็ก 5 – 11 ปี
วัคซีนเพื่อใช้กับเด็ก 5 - 11 ปี ได้รับการอนุมัติให้ใช้แล้ว เป็นไฟเซอร์ฝาสีส้มอนุมัติให้ใช้เฉพาะเด็ก ล๊อตแรกจะมาถึงประเทศไทยพรุ่งนี้ วันที่ 26 มกราคม 2565 โดยจะฉีดให้เด็กที่มีโรคประจำตัว 7 กลุ่มโรคก่อน ซึ่งเด็กที่เข้าข่ายการรับวัคซีนจะต้องไปรับวัคซีนที่สถานพยาบาล และล๊อตถัดไปจะเป็นการรับวัคซีนที่สถานศึกษาในทุกจังหวัด ตามที่ คณะกรรมการโรคติดต่อจังหวัดได้รับการลงทะเบียน โดยจะเริ่มจากเด็ก ป.6 ก่อน แล้วลดหลั่นไปตามระดับชั้น ป.5 ป.4 ลงไป
ทั้งนี้ ขอเน้นย้ำว่า วัคซีนเด็กคือไฟเซอร์ที่ให้ใช้กับเด็กคือไฟเซอร์ฝาสีส้มเท่านั้น ส่วนไฟเซอร์ฝาสีม่วงของผู้ใหญ่ ใช้กับเด็กไม่ได้ โดยในช่วงสัปดาห์แรกหลังรับวัคซีน ขอให้เด็กที่ได้รับวัคซีนไม่ร่วมกิจกรรมที่มีการออกกำลังกายอย่างหนัก เพื่อลดผลข้างเคียงให้น้อยที่สุด และเป็นไปตามข้อแนะนำสำหรับการรับวัคซีนในเด็ก
วันศุกร์ที่ 17 มิถุนายน 2565
“สุริยะ” คุมเข้ม การปล่อยมลพิษจากปล่องโรงงานกว่า 600 โรงงาน สั่งติดตั้งระบบ CEMS มีผลบังคับใช้ 10 มิถุนายน 2566 พร้อมดึงภาคประชาชนมีส่วนร่วมผ่านแอปพลิเคชัน POMS
“สุริยะ” คุมเข้มโรงงานระบายมลพิษขนาดใหญ่กว่า 600 โรงงานทั่วประเทศ สั่งติดตั้งระบบ CEMS (Continuous Emission Monitoring Systems) มีผลบังคับใช้ 10 มิถุนายน 2566 ยกระดับเฝ้าระวังการควบคุมมลพิษอากาศจากปล่องโรงงานแบบ Real time พร้อมดึงภาคประชาชนร่วมตรวจสอ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรมได้ออกประกาศ เรื่อง กำหนดให้โรงงานต้องติดตั้งเครื่องมือหรือเครื่องอุปกรณ์พิเศษ เพื่อรายงานมลพิษอากาศจากปล่องโรงงาน พ.ศ. 2565 ให้โรงงานขนาดใหญ่ 13 ประเภทที่ระบายมลพิษจากปล่องกว่า 600 โรงงานทั่วประเทศ ต้องติดตั้งระบบตรวจสอบการระบายมลพิษอากาศจากปล่องแบบอัตโนมัติต่อเนื่อง (Continuous Emission Monitoring Systems : CEMS) และเชื่อมโยงข้อมูลไปยังกรมโรงงานอุตสาหกรรม (กรอ.) เพื่อควบคุมเฝ้าระวังการระบายมลพิษอากาศจากปล่องแบบ Real time ตลอด 24 ชั่วโมง ตั้งแต่วันที่ 10 มิถุนายน 2566 เป็นต้นไป โรงงานที่ขออนุญาตใหม่ต้องติดตั้ง CEMS ให้แล้วเสร็จก่อนเริ่มประกอบกิจการโรงงาน ส่วนโรงงานเก่าต้องติดตั้งให้แล้วเสร็จภายใน 9 มิถุนายน 2567
“นอกจากเจ้าหน้าที่จะสามารถดูค่าการระบายมลพิษได้ตลอด 24 ชั่วโมงแล้ว ยังเปิดให้ประชาชนเข้าดูค่าการระบายมลพิษจากปล่องผ่านแอปพลิเคชัน POMS เพื่อเป็นการแสดงความจริงใจของภาคอุตสาหกรรมที่จะไม่ระบายมลพิษเกินค่ามาตรฐานที่กำหนด และพร้อมให้ภาคประชาชนตรวจสอบ โดยสามารถดาวน์โหลดแอปพลิเคชัน POMS ได้ทั้งระบบ ไอโอเอส และแอนดรอยด์”
นายวันชัย พนมชัย อธิบดีกรมโรงงานอุตสาหกรรม กล่าวว่า กรอ. ได้ดำเนินการปรับปรุงประกาศกระทรวงฉบับดังกล่าวแล้วเสร็จ และประกาศในราชกิจจานุเบกษา 10 มิถุนายน 2565แล้ว โดยจะมีผลบังคับใช้เมื่อพ้นกำหนด 365 วันนับถัดจากวันประกาศในราชกิจจานุเบกษาเป็นต้นไป คือวันที่ 10 มิถุนายน 2566 เป็นการขยายพื้นที่บังคับใช้ให้โรงงานติดตั้ง CEMS เพื่อรายงานมลพิษอากาศจากปล่องระบายให้ครอบคลุมทั่วประเทศ จากเดิมบังคับใช้ในจังหวัดระยองแห่งเดียว รวมทั้งปรับปรุงประเภทโรงงาน และชนิดของมลพิษที่ต้องตรวจวัด เพื่อควบคุมกำกับดูแลการระบายมลพิษอากาศในกลุ่มโรงงานขนาดใหญ่ ที่มีการระบายมลพิษสูงหรือกระบวนการผลิตสุ่มเสี่ยงจะมีการระบายสารมลพิษ เช่น โรงไฟฟ้าที่มีกำลังการผลิตต่อหน่วย 10 เมกกะวัตต์(MW) ขึ้นไป หม้อน้ำที่มีขนาด 30 ตันไอน้ำต่อชั่วโมงขึ้นไป หน่วยผลิตที่มีการเผาไหม้เชื้อเพลิง 100 ล้านบีทียู (MMBTU) ต่อชั่วโมงขึ้นไป โรงเหล็ก โรงกลั่นน้ำมัน โรงปูนซีเมนต์ โรงกระดาษ โรงผลิตกรด เตาเผาขยะ โรงผลิตแก้ว เป็นต้น รวมถึงหน่วยผลิตอื่นที่ถูกกำหนดให้ติดตั้ง CEMS ตามเงื่อนไขรายงานการประเมินผลกระทบสิ่งแวดล้อม (Environmental Impact Assessment : EIA) โดยกำหนดให้ต้องมีการตรวจวัดค่าความทึบแสง ฝุ่นละออง ซัลเฟอร์ไดออกไซด์ ออกไซด์ของไนโตรเจน ไฮโดรเจนซัลไฟด์ คาร์บอนมอนอกไซด์ ปรอท ไฮโดรเจนคลอไรด์ หรือค่าอื่น ๆ ตามที่กฎหมายกำหนด
“โรงงานที่จะต้องติดตั้งระบบ CEMS เมื่อประกาศมีผลบังคับใช้ กว่า 50% เป็นโรงงานที่ทำ EIA และถูกกำหนดให้มีการติดตั้งระบบ CEMS อยู่แล้ว กรอ. เชื่อมั่นว่ามาตรการเฝ้าระวังการระบายมลพิษจากปล่องโรงงานแบบ Real Time จะช่วยส่งเสริมให้เกิดประสิทธิภาพในการประกอบกิจการ และเป็นมาตรการหนึ่งในแผนปฏิบัติการขับเคลื่อนวาระแห่งชาติการแก้ไขปัญหามลพิษด้านฝุ่นละออง ที่ทุกภาคส่วนต้องช่วยกัน” อธิบดีกรมโรงงานฯ กล่าวปิดท้าย
กองวิจัยและเตือนภัยมลพิษโรงงาน โทร. 0 2430 6312 ต่อ 2109
วันพฤหัสบดีที่ 3 กุมภาพันธ์ 2565
โฆษกรัฐบาลมั่นใจ “นายกฯ” แจงศึกอภิปราย ม.152 ฉลุย วอนอภิปรายเน้นเนื้อหา ไม่ใช่เสียดสีเอามัน ดักคอ อย่าประท้วงเลอะเทอะ จะได้ไม่งอแงทีหลังว่าเวลาอภิปรายของฝ่ายค้านไม่พอ
โฆษกรัฐบาลมั่นใจ “นายกฯ” แจงศึกอภิปราย ม.152 ฉลุย วอนอภิปรายเน้นเนื้อหา ไม่ใช่เสียดสีเอามัน ดักคอ อย่าประท้วงเลอะเทอะ จะได้ไม่งอแงทีหลังว่าเวลาอภิปรายของฝ่ายค้านไม่พอ
วันที่ 3 ก.พ. 65 นายธนกร วังบุญคงชนะ โฆษกประจำสำนักประจำสำนักนายกรัฐมนตรี กล่าวถึงการเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี โดยไม่มีการลงมติ ตามมาตรา 152 ของรัฐธรรมนูญแห่งราชอาณาจักรไทย พุทธศักราช 2560 ว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมชี้แจงข้อกล่าวหาของฝ่ายค้านทุกเรื่อง เพราะมั่นใจว่ารัฐบาลดำเนินนโยบายต่าง ๆ ตามขั้นตอนอย่างถูกต้องครบถ้วน อีกทั้งยังบริหารงานด้วยความซื่อสัตย์สุจริตตลอดมา โดยนายกฯ กล่าวเสมอว่า รัฐบาลชุดนี้ทำงานเพื่อประเทศชาติและประชาชน และเด็ดขาดกับการทุจริตคอรัปชัน อย่างไรก็ตาม ทุกนโยบายไม่ว่าจะมาจากรัฐบาลชุดไหนนั้น ถือเป็นเรื่องธรรมดาที่ไม่สามารถจะทำให้ทุกคนพอใจได้ ซึ่งฝ่ายค้านก็คงเป็นหนึ่งในนั้น แต่ยืนยันว่า รัฐบาลภายใต้การนำของ พล.อ.ประยุทธ์ ทุ่มเททำงานอย่างเต็มที่เพื่อแก้ไขปัญหาทุกอย่างให้กลับสู่ภาวะปกติโดยเร็ว ก่อนที่จะเดินหน้าสู่การพัฒนาประเทศเพื่อพลิกโฉมประเทศต่อไป
“สำหรับเวลาอภิปรายนั้นก็คงเป็นไปตามความเหมาะสม หากฝ่ายค้านอภิปรายด้วยข้อมูลและข้อเท็จจริงประชาชนย่อมได้ประโยชน์ แต่หากยังใช้วิธีการอภิปรายแบบเดิม ๆ เน้นการอภิปรายแบบเสียดสี ถากถาง ชนิดเอามันเข้าว่าเหมือนหลาย ๆ ครั้งที่ผ่านมา ก็ถือว่าเป็นเรื่องน่าเสียดาย ที่รัฐบาลและประชาชนต้องมาเสียเวลากับความไร้สาระของฝ่ายค้าน ที่สำคัญ หากมีการประท้วงก็เป็นเรื่องปกติที่จะต้องหักเวลาของฝ่ายที่ประท้วง ดังนั้น ฝ่ายค้านอย่าประท้วงเลอะเทอะ จะได้ไม่ออกลูกงอแงภายหลังว่าเวลาอภิปรายไม่พอ แล้วก็ไปทะเลาะกันเองว่าใครเบียดเบียนเวลาอภิปรายของใครหรือไม่” นายธนกร กล่าว
วันศุกร์ที่ 21 มกราคม 2565
สำเร็จ! ส่งออก "ข้าวไทย" ล็อตแรก 1,000 ตัน โดย “รถไฟสายจีน - ลาว” สู่มหานครฉงชิ่ง ประเทศจีน
.....
กระทรวงเกษตรและสหกรณ์ เผยประเทศไทยสามารถส่งออกข้าวสาร จำนวน 20 ตู้ ปริมาณ 1,000 ตัน โดยใช้เส้นทางรถไฟสายจีน - ลาว ไปถึงมหานครฉงชิ่ง ภาคตะวันตกของประเทศจีนสำเร็จเป็นครั้งแรก
.
ถือเป็นประวัติศาสตร์หน้าใหม่ของการขนส่งระบบราง ที่จะช่วยขยายโอกาสทางการค้า และการสร้างรายได้ให้กับเกษตรกร ผู้ประกอบการและประเทศโดยส่วนรวม
.
ระยะต่อไป จะเร่งประเมินผลการส่งออกข้าวล็อตแรกครั้งนี้ รวมทั้งระบบการจองขบวนรถขนส่งสินค้าและการจองตู้คอนเทนเนอร์ ซึ่งกำลังประสานงานกับผู้ให้บริการทั้ง สปป.ลาว และประเทศจีน เพื่อเร่งขยายผลไปสู่การส่งออกสินค้าเกษตรอื่น ๆ รวมทั้งตลาดใหม่ ๆ ทั้งในประเทศจีนและประเทศอื่น ๆ
.
อ่านเพิ่มเติม คลิกhttps://www.thaigov.go.th/news/contents/details/50708
#ไทยคู่ฟ้า#ร่วมต้านโควิด19
-------------------
วันศุกร์ที่ 25 มีนาคม 2565
ดร.สาธิต กำชับเร่งฉีดวัคซีนโควิด 19 ในผู้สูงอายุก่อนสงกรานต์ และกลุ่มแรงงานต่างชาติในพื้นที่
รัฐมนตรีช่วยว่าการกระทรวงสาธารณสุข ติดตามสถานการณ์โควิด 19 และระบบการดูแลรักษาผู้ป่วยในจังหวัดจันทบุรี พบระลอกใหม่ผู้ติดเชื้อสะสมประมาณ 10,000 ราย เน้นการรักษาในระบบผู้ป่วยนอก ให้ยาตามอาการ พร้อมกำชับพื้นที่เร่งรณรงค์ฉีดวัคซีนในประชากรทุกกลุ่ม
รัฐมนตรีช่วยว่าการกระทรวงสาธารณสุข ติดตามสถานการณ์โควิด19 และระบบการดูแลรักษาผู้ป่วยในจังหวัดจันทบุรี พบระลอกใหม่ผู้ติดเชื้อสะสมประมาณ 10,000 ราย เน้นการรักษาในระบบผู้ป่วยนอก ให้ยาตามอาการ พร้อมกำชับพื้นที่เร่งรณรงค์ฉีดวัคซีนในประชากรทุกกลุ่มทั้งเข็มปกติและเข็มกระตุ้นก่อนเทศกาลสงกรานต์ โดยเฉพาะผู้สูงอายุ เพื่อความปลอดภัยเมื่อลูกหลานกลับบ้าน รวมถึงกลุ่มแรงงานต่างชาติที่ได้รับอนุญาตเข้ามาทำงาน เพื่อลดความเสี่ยงการแพร่ระบาด
วันนี้ (25 มีนาคม 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์ณรงค์ อภิกุลวานิช ผู้ตรวจราชการกระทรวงสาธารณสุข เขตสุขภาพที่ 6 และคณะผู้บริหาร ติดตามสถานการณ์และการดูแลรักษาผู้ป่วยโรคโควิด 19 ที่ศูนย์พักคอยสองพี่น้อง อำเภอท่าใหม่ จังหวัดจันทบุรี และกล่าวว่า สถานการณ์โควิด 19 ระลอกใหม่ของจังหวัดจันทบุรี ตั้งแต่มกราคม ถึงวันที่ 24 มีนาคม 2565 มีผู้ป่วยสะสม 10,370 ราย และมีผู้ติดเชื้อที่ตรวจพบจากการตรวจ ATK 19,889 ราย ปัจจุบันผู้ติดเชื้อกว่า 80% เข้ารับการรักษาในระบบผู้ป่วยนอกและแยกกักตัว (OPSI) ตามแนวทางของกระทรวงสาธารณสุข เนื่องจากไม่มีอาการรุนแรง โดยได้รับการรักษาด้วยยาฟ้าทะลายโจรและกลุ่มยาตามอาการ รวม90% อีก 10% ได้รับยาฟาวิพิราเวียร์สำหรับผู้ป่วยไม่สามารถกักตัวที่บ้านได้จะมีศูนย์พักคอยในพื้นที่รองรับ เช่น อำเภอท่าใหม่ มีศูนย์พักคอย 3 แห่ง ได้แก่ โรงเรียนเทศบาลวัดไผ่ล้อม โรงเรียนมัธยมวัดเขาสุกิม และศูนย์พักคอยสองพี่น้อง หากผู้ป่วยมีอาการมากขึ้นจะมีระบบส่งต่อไปโรงพยาบาลท่าใหม่ และหากอาการหนักจะส่งต่อไปโรงพยาบาลพระปกเกล้า จังหวัดจันทบุรี ซึ่งขณะนี้ยังมีเตียงเพียงพอรองรับผู้ป่วย และมียาครอบคลุมทุกกลุ่มอาการ
ส่วนสถานการณ์การฉีดวัคซีนของจังหวัดจันทบุรี ขณะนี้ประชาชนทั่วไปได้เข็มแรก79% กลุ่ม 608 ได้ 76% และวัคซีนเข็มกระตุ้นได้ 35% ได้กำชับให้เร่งรณรงค์ฉีดวัคซีนในผู้สูงอายุก่อนถึงเทศกาลสงกรานต์เพื่อเตรียมรับลูกหลานกลับบ้านอย่างปลอดภัย นอกจากนี้ ให้ติดตามผู้ที่ยังไม่ได้รับการฉีดวัคซีน และผู้ที่ต้องเข้ารับการฉีดเข็มกระตุ้นให้มาฉีดวัคซีนให้มากที่สุด รวมถึงกลุ่มแรงงานต่างชาติที่ได้รับอนุญาตให้เดินทางเข้าประเทศเพื่อมาทำงานภาคการเกษตรตามฤดูกาล ตามมาตรา 64 เพื่อแก้ไขปัญหาการขาดแคลนแรงงานเพื่อเพิ่มความปลอดภัย ลดความเสี่ยงการแพร่ระบาด สำหรับลูกหลานที่จะเดินทางกลับภูมิลำเนา ขอให้ทำตัวเองให้ปลอดจากเชื้อโควิด 19 ตามแนวทาง COVID Free Personal ด้วยการฉีดวัคซีนทั้งเข็มปกติและเข็มกระตุ้น เพื่อลดความเสี่ยงติดเชื้อ ช่วง 1 สัปดาห์ก่อนเดินทาง งดการรวมกลุ่มสังสรรค์ พบปะผู้คนจำนวนมาก หรือเข้าไปยังสถานที่เสี่ยง และตรวจ ATK ก่อนเดินทาง เพื่อคัดกรองตนเอง ไม่ให้นำเชื้อกลับไปแพร่ให้ผู้สูงอายุที่บ้าน
*********************************************** 25 มีนาคม 2565
วันจันทร์ที่ 19 กรกฎาคม 2564
สรรพากรแจ้งปิดให้บริการหน่วยงานสรรพากรที่ตั้งอยู่ในห้างสรรพสินค้าในพื้นที่ควบคุมสูงสุดและเข้มงวด
เพื่อให้การดำเนินงานของกรมสรรพากรสอดคล้องและเป็นไปตามมาตรการของภาครัฐ กรมสรรพากรจึงได้ประกาศปิดการให้บริการสำนักงานสรรพากรพื้นที่ และสำนักงานสรรพากรพื้นที่สาขา ที่ตั้งอยู่ภายในห้างสรรพสินค้าในพื้นที่ควบคุมสูงสุดและเข้มงวด
ตามที่ราชกิจจานุเบกษาได้เผยแพร่ข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 (ฉบับที่ 28) เพื่อกำหนดมาตรการที่จำเป็นและเร่งด่วนเพื่อลดการแพร่ระบาดของโรคติดเชื้อไวรัสโคโรน่า 2019 (COVID-19) ในพื้นที่13 จังหวัดประกอบด้วย กรุงเทพมหานคร ฉะเชิงเทรา ชลบุรี นครปฐม นนทบุรี นราธิวาส ปทุมธานี ปัตตานี พระนครศรีอยุธยา ยะลา สงขลา สมุทรปราการ บังคับใช้วันที่ 20 กรกฎาคม 2564 เป็นต้นไป นั้น
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “เพื่อให้การดำเนินงานของกรมสรรพากรสอดคล้องและเป็นไปตามมาตรการของภาครัฐ กรมสรรพากรจึงได้ประกาศปิดการให้บริการสำนักงานสรรพากรพื้นที่ และสำนักงานสรรพากรพื้นที่สาขา ที่ตั้งอยู่ภายในห้างสรรพสินค้าในพื้นที่ควบคุมสูงสุดและเข้มงวด ดังนี้
๑. สำนักงานสรรพากรพื้นที่สาขาราชเทวี ๒
๒. สำนักงานสรรพากรพื้นที่สาขาคลองเตย ๑ และสำนักงานสรรพากรพื้นที่กรุงเทพมหานคร ๑๓
๓. สำนักงานสรรพากรพื้นที่สาขาประเวศ และสำนักงานสรรพากรพื้นที่กรุงเทพมหานคร ๖
๔. สำนักงานสรรพากรพื้นที่สาขาภาษีเจริญ และสำนักงานสรรพากรพื้นที่กรุงเทพมหานคร ๒๖
๕. สำนักงานสรรพากรพื้นที่สาขาเมืองสมุทรสาคร ๒
ทั้งนี้ ผู้มาใช้บริการที่มีความจำเป็นต้องติดต่อเจ้าหน้าที่ของหน่วยงานดังกล่าวข้างต้น สามารถติดต่อสำนักงานสรรพากรที่อยู่ใกล้เคียงได้กรมสรรพากรมีความห่วงใยในความปลอดภัยสำหรับผู้เสียภาษีซึ่งได้มีการเตรียมมาตรการในการให้บริการเพื่อป้องกันการแพร่ระบาดของโรคติดเชื้อไวรัสโคโรนา 2019 (COVID - 19) ตามแนวทางมาตรการด้านสาธารณสุขอย่างเข้มข้นขอให้มั่นใจหน่วยงานสรรพากรทุกแห่งเพื่อความสะดวก รวดเร็ว ปลอดภัยเว้นระยะห่าง และช่วยการลดการแพร่ระบาดของโรคติดเชื้อไวรัสโคโรนา 2019 (COVID - 19) ขอแนะนำให้ใช้บริการผ่านช่องทางอิเล็กทรอนิกส์ได้ที่เว็บไซต์กรมสรรพากร www.rd.go.th สอบถามรายละเอียดได้ที่สำนักงานสรรพากรทุกแห่งทั่วประเทศหรือศูนย์สารนิเทศสรรพากร (RD Intelligence Center) โทร. ๑๑๖๑”
กรมสรรพากร สำนักงานเลขานุการกรม
โทร. ๐ ๒๒๗๒ ๙๕๒๙-๓๐ โทรสาร ๐ ๒๖๑๗ ๓๓๒๔
หรือศูนย์สารนิเทศสรรพากร (RD Intelligence Cente) โทร. ๑๑๖๑
วันจันทร์ที่ 4 เมษายน 2565
รัฐบาลเห็นชอบเสนอ ภูกระดึง-ป่าภูเขียว เป็นมรดกอาเซียน
วันเสาร์ที่ 2 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยกระดับการอนุรักษ์ทรัพยากรธรรมชาติและสิ่งแวดล้อม โดยเห็นชอบการเสนออุทยานแห่งชาติภูกระดึง จ.เลย และเขตรักษาพันธุ์สัตว์ป่าภูเขียว-อุทยานแห่งชาติน้ำหนาว จ.เพชรบูรณ์ สู่การพิจารณาเพื่อขึ้นทะเบียนเป็นอุทยานมรดกแห่งอาเซียน เนื่องจากมีลักษณะโดดเด่นเพียงหนึ่งเดียวในภูมิภาคอาเซียนและมีความเชื่อมโยงกับประเพณีวัฒนธรรมท้องถิ่นที่สำคัญ คือ อุทยานแห่งชาติภูกระดึง มีลักษณะเป็นหินทรายยอดตัด เชื่อมโยงกับกิจกรรมสรงน้ำพระพุทธเมตตา ส่วนเขตรักษาพันธุ์สัตว์ป่าภูเขียว มีลักษณะพื้นที่ที่โดดเด่น เช่น ถ้ำครอบ ถ้ำใหญ่น้ำหนาว เชื่อมโยงกับประเพณีการแขวนทุง และประเพณีบุญบั้งไฟ โดยทั้ง 2 แห่งปกคลุมด้วยป่าตามธรรมชาติมากกว่าร้อยละ 96 เป็นแหล่งอาศัยของพืชพันธุ์หายาก สัตว์ป่าสงวน และสัตว์ป่าคุ้มครอง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 31 ธันวาคม 2564
​ สธ.ดูแลผู้หนีภัยสู้รบใน จ.ตาก ตามหลักมนุษยธรรม พร้อมป้องกันควบคุมโรคเต็มที่
รองปลัดกระทรวงสาธารณสุข เผย สาธารณสุขไทยให้การดูแลผู้อพยพหนีภัยชาวเมียนมาตามหลักมนุษยธรรม พร้อมเฝ้าระวังควบคุมป้องกันโรคระบาดที่อาจเกิดขึ้น โดยเฉพาะโรคโควิด 19
รองปลัดกระทรวงสาธารณสุข เผย สาธารณสุขไทยให้การดูแลผู้อพยพหนีภัยชาวเมียนมาตามหลักมนุษยธรรม พร้อมเฝ้าระวังควบคุมป้องกันโรคระบาดที่อาจเกิดขึ้น โดยเฉพาะโรคโควิด 19 เร่งจัดส่งวัสดุอุปกรณ์ในการป้องกันควบคุมโรคสนับสนุนการดำเนินงานของพื้นที่เต็มที่
นายแพทย์ธงชัย กีรติหัตถยากร รองปลัดกระทรวงสาธารณสุข เผยว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีความห่วงใยต่อสถานการณ์การสู้รบระหว่างทหารเมียนมากับกองกำลังชนกลุ่มน้อยเชื้อสายกะเหรี่ยงตามแนวชายแดนจังหวัดตาก ซึ่งทำให้มีผู้อพยพหนีภัยจำนวนมากข้ามมาอาศัยอยู่ในพื้นที่ปลอดภัยชั่วคราว 2 แห่งในจังหวัดตาก ได้มอบหมายให้สำนักงานสาธารณสุขจังหวัดตากและโรงพยาบาลแม่สอด ร่วมกันดูแลทั้งด้านการเจ็บป่วยด้วยโรคต่างๆ การดูแลอนามัยสิ่งแวดล้อม เพื่อควบคุมป้องกันโรคระบาดที่อาจเกิดขึ้นจากการอยู่รวมกันจำนวนมากโดยเฉพาะการควบคุมป้องกันโรคโควิด 19 โดยให้เป็นไปตามหลักมนุษยธรรม
นายแพทย์ธงชัยกล่าวต่อว่า ได้รับรายงานสถานการณ์ล่าสุดการสู้รบไม่ส่งผลกระทบต่อความปลอดภัยในชีวิตและทรัพย์สินของประชาชนคนไทยบริเวณแนวชายแดนไทย พื้นที่ปลอดภัยชั่วคราว คอกวัวเมยโค้ง บ้านมหาวัน ตำบลมหาวัน อำเภอแม่สอด มีผู้หนีภัยชาวเมียนมาพักอยู่ 3,988 คน ส่วนพื้นที่ปลอดภัยชั่วคราว วัดบ้านหมื่นฤชัย บ้านหมื่นฤชัย ตำบลพบพระ อำเภอพบพระ มีผู้หนีภัยชาวเมียนมาพักอยู่ 52 คน ได้มอบหมายให้นายแพทย์สาธารณสุขจังหวัดส่งทีมแพทย์และพยาบาลเข้าไปดูแล ทั้งนี้ ยังไม่พบปัญหาโรคระบาด มีเพียงการเจ็บป่วยเล็กน้อย ส่วนกลางโดยกองสาธารณสุขฉุกเฉิน ได้เร่งจัดส่งวัสดุอุปกรณ์ในการป้องกันควบคุมโรค เช่น หน้ากากอนามัย/N95, ถุงมือ, ชุด Cover all, หมวกคลุมผม Face shield เป็นต้น เพื่อสนับสนุนการดำเนินงานป้องกันควบคุมโรคในพื้นที่อย่างเต็มที่แล้ว และเตรียมพร้อมให้การสนับสนุนเพิ่มเติมหากได้รับการร้องขอ
*********************************** 31 ธันวาคม 2564
วันพฤหัสบดีที่ 3 กุมภาพันธ์ 2565
“ดีอีเอส” เผยครม.อนุมัติตั้งศูนย์ประสานงานป้องกันปราบปรามข่าวปลอม เสริมแกร่งบูรณาการความร่วมมือข้ามหน่วยงาน
“ดีอีเอส” เผยครม.อนุมัติตั้งศูนย์ประสานงานป้องกันปราบปรามข่าวปลอม เสริมแกร่งบูรณาการความร่วมมือข้ามหน่วยงาน
ชัยวุฒิ รมว.ดีอีเอส มั่นใจมติ ครม. ไฟเขียวหลักการร่างระเบียบสำนักนายกฯ ว่าด้วยการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ จะหนุนการทำงานแก้ไขปัญหาข่าวปลอมของทุกภาคส่วน เพิ่มศักยภาพการบูรณาการความร่วมมือข้ามหน่วยงาน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า จากมติที่ประชุมคณะรัฐมนตรี (ครม.) เมื่อวันที่ 1 ก.พ. 65 ให้ความเห็นชอบในหลักการ "ร่างระเบียบสำนักนายกรัฐมนตรี ว่าด้วยการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ พ.ศ. …." ตามที่กระทรวงดิจิทัลฯ เสนอ โดยขั้นตอนจากนี้จะส่งให้คณะกรรมการตรวจสอบร่างกฎหมาย และร่างอนุบัญญัติที่เสนอ ครม. ตรวจพิจารณาแล้วดำเนินการต่อไปได้
ทั้งนี้ การอนุมัติหลักการร่างระเบียบฯ ฉบับนี้ จะส่งเสริมการประสานงาน และทำงานร่วมกันของทุกภาคส่วน ในการเร่งแก้ไขปัญหาข่าวปลอม และสามารถก้าวทันสถานการณ์ปัจจุบันที่มีการใช้ระบบคอมพิวเตอร์ สื่อสังคมออนไลน์ และเครือข่ายอินเทอร์เน็ตเป็นช่องทางเผยแพร่กระจายข้อมูลข่าวสารอันเป็นเท็จ ส่งผลกระทบต่อสังคมในวงกว้าง
สำหรับการเสนอร่างระเบียบฯ ดังกล่าวเข้าสู่การพิจารณาของที่ประชุม ครม. เป็นไปตามความเห็นชอบของ พลเอกประวิตร วงษ์สุวรรณ รองนายกรัฐมนตรี โดยหลักการของร่างระเบียบฯ มีสาระสำคัญเป็นการกำหนดแนวทางและหลักการ ในการดำเนินการป้องกันปราบปราม และแก้ไขปัญหาการเผยแพร่ข้อมูลเท็จทางสื่อสังคมออนไลน์ร่วมกันของหน่วยงานของรัฐ เพื่อคุ้มครองประชาชนให้ได้รับความปลอดภัย และได้รับข้อมูลที่ถูกต้องและเป็นประโยชน์
โดยจะให้มีการจัดตั้งศูนย์ประสานงานการป้องกัน ปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ เพื่อเป็นการบูรณาการการทำงานร่วมกันของหน่วยงานของรัฐในการแก้ไขปัญหาการเผยแพร่ ข้อมูลเท็จทางสื่อสังคมออนไลน์ ได้แก่ 1. ศูนย์ประสานงานกลาง กำหนดให้สำนักงานปลัดกระทรวงดิจิทัลฯ จัดตั้ง “ศูนย์ประสานงานการป้องกันปราบปราม และแก้ไขปัญหาการเผยแพร่ข้อมูลเท็จทางสื่อสังคมออนไลน์กลาง” เพื่อเป็นศูนย์กลางในการดำเนินการ 2. ศูนย์ประสานงานประจำกระทรวง ให้ทุกกระทรวงจัดตั้ง “ศูนย์ประสานงานการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ ประจำกระทรวง” และ 3. ศูนย์ประสานงานประจำจังหวัด ให้กรมการปกครอง กระทรวงมหาดไทย
*********************
วันพฤหัสบดีที่ 30 มิถุนายน 2565
โฆษกรัฐบาลเผย นายกฯ ห่วงใย สั่งการทุกหน่วยช่วยดูแลประชาชนรับมือฝนตกหนัก 30 มิถุนายน - 2 กรกฎาคม นี้
โฆษกรัฐบาลเผย นายกฯ ห่วงใย สั่งการทุกหน่วยช่วยดูแลประชาชนรับมือฝนตกหนัก 30 มิถุนายน - 2 กรกฎาคม นี้
วันนี้ (30 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี ห่วงใยประชาชนต่อสภาพอากาศที่เปลี่ยนแปลงอาจเกิดฝนตกหนักในประเทศไทยในช่วงระหว่างวันที่ 30 มิถุนายน - 2 กรกฎาคม 2565
จากการรายงานอากาศของกรมอุตุนิยมวิทยาว่ามีหย่อมความกดอากาศต่ำกำลังแรงที่ปกคลุมทะเลจีนใต้ตอนบน มีแนวโน้มจะทวีกำลังแรงขึ้น เคลื่อนขึ้นฝั่งประเทศจีนตอนใต้ในช่วงวันที่ 2–3 กรกฎาคม 2565 ประกอบกับในช่วงวันที่ 30 มิถุนายน – 2 กรกฎาคม 2565 มรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยจะมีกำลังแรงขึ้น ในขณะที่ร่องมรสุมพาดผ่านตอนบนของภาคเหนือ ซึ่งจะทำให้ประเทศไทยมีฝนเพิ่มขึ้น และมีฝนตกหนักถึงหนักมากบางแห่งบริเวณภาคเหนือ ภาคตะวันออกเฉียงเหนือ ภาคกลาง ภาคตะวันออก และภาคใต้ฝั่งตะวันตก รวมทั้ง คลื่นลมบริเวณทะเลอันดามันและอ่าวไทยตอนบนจะมีกำลังแรงขึ้น
โฆษกประจำสำนักนายกรัฐมนตรีกล่าวว่า นายกรัฐมนตรีห่วงใยประชาชน สั่งการทุกหน่วยงานที่เกี่ยวข้องให้ช่วยดูแล ช่วยเหลือ ประชาชน ในพื้นที่ที่ได้รับผลกระทบ รวมทั้งบริเวณชายฝั่ง อำนวยความสะดวก บรรเทาผลกระทบที่อาจเกิดขึ้น ไม่ให้ได้รับอันตราย รวมถึงให้ระมัดระวังเหตุการณ์เกี่ยวเนื่องที่อาจเกิดขึ้น อาทิ น้ำท่วมฉับพลัน น้ำป่าไหลหลาก
ทั้งนี้ ขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง
วันอังคารที่ 2 พฤศจิกายน 2564
กระทรวงอุตสาหกรรม ยืนยันระงับข้อพิพาทเหมืองทอง ยึดประโยชน์สูงสุดของประเทศเป็นหลัก
กระทรวงอุตสาหกรรม ยืนยันอนุญาโตตุลาการในคดีข้อพิพาทเหมืองทอง เลื่อนการออกคำชี้ขาดจากกำหนดการเดิม 31 ตุลาคม 2564 ออกไปเป็นวันที่ 31 มกราคม 2565 เนื่องจากการเจรจาระงับข้อพิพาทของทั้งสองฝ่ายมีแนวโน้มและทิศทางที่ดี
กระทรวงอุตสาหกรรม ยืนยันระงับข้อพิพาทเหมืองทอง ยึดประโยชน์สูงสุดของประเทศเป็นหลัก
กระทรวงอุตสาหกรรม ยืนยันอนุญาโตตุลาการในคดีข้อพิพาทเหมืองทอง เลื่อนการออกคำชี้ขาดจากกำหนดการเดิม 31 ตุลาคม 2564 ออกไปเป็นวันที่ 31 มกราคม 2565 เนื่องจากการเจรจาระงับข้อพิพาทของทั้งสองฝ่ายมีแนวโน้มและทิศทางที่ดี โดยคณะกรรมการดำเนินการระงับข้อพิพาทฝ่ายไทยยึดหลักการเจรจาด้วยความรอบคอบ รัดกุม เป็นไปตามกฎหมาย และยึดถือประโยชน์สูงสุดของประเทศเป็นหลัก
นายกอบชัย สังสิทธิสวัสดิ์ ปลัดกระทรวงอุตสาหกรรมและประธานคณะกรรมการดำเนินการระงับข้อพิพาทระหว่างราชอาณาจักรไทยกับบริษัท คิงส์เกต คอนโซลิเดเต็ด ลิมิเต็ด เปิดเผยว่า กรณีข้อพิพาทระหว่างประเทศไทยกับบริษัท คิงส์เกต คอนโซลิเดเต็ด ลิมิเต็ด ประเทศออสเตรเลีย ผู้ถือหุ้นใหญ่บริษัท อัครา รีซอร์สเซส จำกัด (มหาชน) ผู้ถือประทานบัตรเหมืองแร่ทองคำ จังหวัดพิจิตรและเพชรบูรณ์ ที่อยู่ในระหว่างการพิจารณาของคณะอนุญาโตตุลาการ และโดยที่ปรากฏเป็นข่าวว่า บริษัท คิงส์เกตฯ ได้เปิดเผยข้อมูลเกี่ยวกับความคืบหน้าในการพิจารณาข้อพิพาท และการขอเลื่อนการออกคำชี้ขาดจากกำหนดการเดิม 31 ตุลาคม 2564 ออกไปเป็นวันที่ 31 มกราคม 2565 นั้น ฝ่ายไทยขอยืนยันว่าขณะนี้ได้มีการเลื่อนการออกคำชี้ขาดออกไปจากกำหนดเดิมจริง พร้อมทั้งคู่พิพาททั้งสองฝ่ายอยู่ระหว่างการเจรจาเพื่อหาข้อยุติร่วมกัน ซึ่งเป็นกระบวนการปกติที่ดำเนินการคู่ขนานไปกับกระบวนการอนุญาโตตุลาการ ตามคำแนะนำของอนุญาโตตุลาการที่ให้ทั้งสองฝ่ายไปเจรจากันเพื่อให้เกิดประโยชน์สูงสุดต่อทุกฝ่าย ทั้งนี้ การที่ทั้งสองฝ่ายเข้าสู่กระบวนการเจรจาเพื่อระงับข้อพิพาท มิได้หมายความว่าฝ่ายไทยเชื่อว่าจะแพ้คดีในชั้นอนุญาโตตุลาการ แต่หากสามารถตกลงยุติข้อพิพาทได้จะเป็นผลดีมากกว่าการให้คณะอนุญาโตตุลาการออกคำชี้ขาด
คณะกรรมการฯ ซึ่งมีผู้แทนจากหลายหน่วยงาน อาทิ สำนักงานอัยการสูงสุด กระทรวงการต่างประเทศ กระทรวงยุติธรรม กระทรวงพาณิชย์ กระทรวงการคลัง สำนักงานการตรวจเงินแผ่นดิน ได้ทำงานร่วมกับหน่วยงานที่เกี่ยวข้องทุกฝ่ายและที่ปรึกษากฎหมายที่มีความเชี่ยวชาญในระดับสากล ในการดำเนินการต่อสู้ในชั้นอนุญาโตตุลาการอย่างรอบคอบ รัดกุม และเป็นเอกภาพ สำหรับแนวทางการเจรจายึดถือประโยชน์สูงสุดของประเทศเป็นหลัก พร้อมทำความเข้าใจกับคู่เจรจาในส่วนที่เข้าใจไม่ตรงกัน ภายใต้กรอบของกฎหมายที่เกี่ยวข้อง โดยคำนึงถึงดุลยภาพทางเศรษฐกิจ สังคม สิ่งแวดล้อม และสุขภาพของชุมชนในพื้นที่ รวมทั้งมีความเป็นธรรมต่อผู้มีส่วนได้เสียทุกฝ่าย
วันอังคารที่ 2 พฤศจิกายน 2564
กรมสุขภาพจิต ใช้หลัก 3As โน้มน้าวใจประชาชนให้เข้ารับวัคซีนโควิด 19
กรมสุขภาพจิต ห่วงประชาชนที่ลังเลฉีดวัคซีนโควิด 19 หากติดเชื้อเสี่ยงป่วยหนักและเสียชีวิต ส่งบุคลากรด้านสุขภาพจิตร่วมดูแล ใช้หลัก 3As โน้มน้าวใจประชาชนให้เชื่อมั่นในวัคซีน
แพทย์หญิงอัมพร เบญจพลพิทักษ์ อธิบดีกรมสุขภาพจิต กล่าวว่า ในปัจจุบัน ประเทศไทยมีวัคซีนโควิด 19 อย่างเพียงพอ พร้อมรับกับการเปิดประเทศและคลายล็อคดาวน์ โดยกลุ่มเป้าหมายที่สำคัญที่ควรได้รับวัคซีน คือ กลุ่มเสี่ยง 608 ผู้สูงอายุ 60 ปี ผู้ป่วย 7 กลุ่มโรคเรื้อรังอายุ 12 ปีขึ้นไป และหญิงตั้งครรภ์อายุครรภ์ 12 สัปดาห์ขึ้นไป เพื่อป้องกันการเจ็บป่วยรุนแรง ลดความเสี่ยงการเสียชีวิต อย่างไรก็ตาม ยังมีบางคนที่ลังเล ไม่ยอมที่จะรับวัคซีน เรียกว่า Vaccine Hesitancy ซึ่งเป็นปัญหาสำคัญที่องค์การอนามัยโลก (WHO) ระบุว่า เป็น 1 ใน 10 ภัยคุกคามระดับโลกทางสาธารณสุข โดยปัจจัยสำคัญที่ส่งผลต่อความลังเลในการรับวัคซีนมี 3 ข้อ คือ 1.ความไม่มั่นใจต่อวัคซีน ทั้งเรื่องคุณภาพ ผลข้างเคียง 2.ความชะล่าใจ เชื่อว่า วัคซีนไม่ได้ช่วยป้องกันโรคหรือไม่มีความจำเป็น และ
3.ความไม่สะดวก เช่น ช่องทางในการรับวัคซีนที่ยุ่งยาก
แพทย์หญิงอัมพร กล่าวต่อไปว่า แนวทางการจัดการเพื่อให้ประชาชนยอมรับวัคซีนในกลุ่มที่มีความลังเล ต้องใช้การสัมภาษณ์เพื่อสร้างแรงจูงใจโดยใช้หลัก 3As: Ask Affirm Advice 1.ถามเป็น ใช้คำถามปลายเปิดว่ารู้สึกกังวลหรือเป็นห่วงเรื่องอะไร 2.ชมเป็น นำคำตอบมาชื่นชม เช่น การเป็นห่วงสุขภาพนั้นเป็นเรื่องที่ดี 3.แนะเป็น ให้คำแนะนำตรงกับสิ่งที่เป็นห่วง เช่น กลัวอาการข้างเคียงรุนแรง ก็แนะว่า มีการดูแลหลังฉีดวัคซีน และผู้ได้รับวัคซีนส่วนใหญ่พบอาการเพียงเล็กน้อยเท่านั้น เมื่อความลังเลใจลดลงแล้ว ควรรีบให้วัคซีนโดยเร็วที่สุด แต่สำหรับกลุ่มที่มีการปฏิเสธอย่างสิ้นเชิง ให้พยายามสอบถามและรับฟังข้อมูล จากนั้นอาจส่งบุคลากรด้านสุขภาพจิตเข้าไปให้ความช่วยเหลือ
“กรมสุขภาพจิต มีความห่วงใยอยากให้ประชาชนได้รับวัคซีนโควิด 19 จึงได้เสนอต่อกระทรวงสาธารณสุข เร่งให้บริการวัคซีน เน้นกลุ่มเป้าหมายที่ยังไม่ได้รับวัคซีนในพื้นที่ Sand Box เปิดประเทศ โดยให้สำนักงานสาธารณสุขจังหวัดหรือ สสจ. ค้นหากลุ่มเป้าหมายเพื่อดำเนินการ พร้อมกับส่งบุคลากรด้านสุขภาพจิตร่วมดูแลใช้หลักการให้คำปรึกษา กลไกเชิงสังคม ร่วมกับ Vaccine เชิงรุก ให้ทุกคนได้รับวัคซีนอย่างทั่วถึง หากมีข้อสงสัยสามารถปรึกษาสายด่วนสุขภาพจิต
*********************************** 2 พฤศจิกายน 2564
วันพฤหัสบดีที่ 23 ธันวาคม 2564
ของขวัญปีใหม่ 2565 จากใจกระทรวงอุตสาหกรรม "อำนวยความสะดวก / ลดต้นทุนผู้ประกอบการ"
ของขวัญปีใหม่ 2565 จากใจกระทรวงอุตสาหกรรม "อำนวยความสะดวก / ลดต้นทุนผู้ประกอบการ"
ของขวัญปีใหม่ 2565 จากใจกระทรวงอุตสาหกรรม
1. อำนวยความสะดวก / ลดต้นทุนผู้ประกอบการ
- ให้บริการงานอนุญาตของ สมอ. ผ่านระบบอิเล็กทรอนิกส์ 100%
- ยกเว้นค่าธรรมเนียมใบอนุญาตเกี่ยวกับผลิตภัณฑ์อุตสาหกรรม เพื่อลดต้นทุนค่าใช้จ่าย สำหรับผู้ประกอบการอุตสาหกรรม ห้องปฏิบัติการทดสอบ หน่วยตรวจ หน่วยรับรอง และผู้ผลิตชุมชน โดยมี...
... ค่าธรรมใบอนุญาตอนุญาตและใบแทนใบอนุญาตเกี่ยวผลิตภัณฑ์อุตสาหกรรม
... ค่าธรรมเนียมสำหรับผู้ประกอบการตรวจสอบและรับรอง
... ค่าธรรมเนียมในการตรวจสอบการทำผลิตภัณฑ์อุตสาหกรรม
... ค่าบริการแปลใบอนุญาต มอก. และใบรับรอง มผช.เป็นภาษาอังกฤษ
- ยกเว้นค่าธรรมเนียมเกี่ยวกับการจดทะเบียนเครื่องจักร สำหรับผู้ประกอบการอุตสาหกรรมที่ได้รับผลกระทบจากการแพร่ระบาดของ Covid-19 เพื่อช่วยลดค่าใช้จ่าย และมีสภาพคล่องในการประกอบการเพิ่มขึ้น
- ยกเว้นค่าธรรมเนียมรายปีให้แก่ผู้ประกอบกิจการโรงงานอุตสาหกรรมประเทศกว่า 59,796 โรงงาน ได้รับยกเว้นค่าธรรมเนียมรายปีกว่า 277 ลบ. ตั้งแต่วันที่ 10 มิถุนายน 2564 ถึงวันที่ 9 มิถุนายน 2565
สอบถามรายละเอียดเพิ่มเติมได้ กรมโรงงานอุตสาหกรรม 0 2430-6993
วันอังคารที่ 22 กุมภาพันธ์ 2565
ครม. อนุมัติวงเงิน 150.69 ล้านบาท  แก้ปัญหาการระบาดโควิด -19 ในเรือนจำทั่วประเทศ จัดซื้ออุปกรณ์ 19 รายการ
ครม. อนุมัติวงเงิน 150.69 ล้านบาท  แก้ปัญหาการระบาดโควิด -19 ในเรือนจำทั่วประเทศ จัดซื้ออุปกรณ์ 19 รายการ
วันที่ 22 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรีเผยคณะรัฐมนตรีมีมติเห็นชอบอนุมัติการแก้ไขปัญหาการระบาดโรคติดเชื้อไวรัส โควิด-19 ในเรือนจำและทัณฑสถานวงเงินรวม 150.69 ล้านบาทเพื่อให้กรมราชทัณฑ์นำไปจัดหาวัสดุและอุปกรณ์ ที่จำเป็นต้องใช้ในการแก้ไขปัญหาการระบาดโรคโควิด-19 จำนวน 19 รายการ ให้กับเจ้าหน้าที่และผู้ต้องขังในเรือนจำและทัณฑสถานทั่วประเทศ ได้แก่ ชุดอุปกรณ์ป้องกันส่วนบุคคล (PPE) จำนวน 162,000 ตัว หน้ากากอนามัย N95 162,000 ชิ้น ถุงมือยาง 540,000 คู่ ชุดตรวจ ATK จำนวน 454,674 ชุด นอกจากนี้ ยังมี แอลกอฮอล์น้ำ เครื่องวัดออกซิเจนปลายนิ้ว น้ำยาตรวจหาเชื้อไวรัส (น้ำยา PCR ) เป็นต้น เพื่อแจกจ่ายให้กับเรือนจำและทัณฑสถานที่มีความจำเป็นต้องใช้แต่ยังคงไม่เพียงพอต่อความต้องการ
-------------------------
วันพฤหัสบดีที่ 10 มีนาคม 2565
สธ. จัดหลักสูตรผู้ช่วยพยาบาล ติดอาวุธทางปัญญาให้ อสม.
กระทรวงสาธารณสุข จัดโครงการ “ความร่วมมือการพัฒนาบุคลากรด้านสุขภาพ อาสาสมัครสาธารณสุขประจำหมู่บ้าน (อสม.) เข้าศึกษาหลักสูตรผู้ช่วยพยาบาล” จำนวน 3,000 คน เพื่อติดอาวุธทางปัญญาให้กับ อสม. หมอคนแรกที่จะให้การดูแลสุขภาพอนามัยคนในชุมชน
กระทรวงสาธารณสุข จัดโครงการ “ความร่วมมือการพัฒนาบุคลากรด้านสุขภาพ อาสาสมัครสาธารณสุขประจำหมู่บ้าน (อสม.) เข้าศึกษาหลักสูตรผู้ช่วยพยาบาล” จำนวน 3,000 คน เพื่อติดอาวุธทางปัญญาให้กับ อสม. หมอคนแรกที่จะให้การดูแลสุขภาพอนามัยคนในชุมชน
วันนี้ (10 มีนาคม 2565) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุข นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ ศ.(พิเศษ) ดร.นพ.วิชัย เทียนถาวร อธิการบดีสถาบันพระบรมราชชนก ร่วมแถลงข่าว “ความร่วมมือการพัฒนาบุคลากรด้านสุขภาพ อาสาสมัครสาธารณสุขประจำหมู่บ้าน (อสม.)เข้าศึกษาหลักสูตรผู้ช่วยพยาบาล 3,000 คน”
นายอนุทิน กล่าวว่า กระทรวงสาธารณสุขขับเคลื่อนงานส่งเสริมสุขภาพและป้องกันโรคมาอย่างต่อเนื่อง เป้าหมายเพื่อให้ประชาชนมีสุขภาวะที่ดี ซึ่ง อสม. กว่า 1 ล้าน 4 หมื่น คนทั่วประเทศ คือกลไกหลักในการขับเคลื่อนระบบสุขภาพปฐมภูมิของประเทศ จำเป็นต้องติดอาวุธทางปัญญา เสริมศักยภาพการเป็นหมอคนแรก โดยกรมสนับสนุนบริการสุขภาพ และสถาบันพระบรมราชชนก ได้ร่วมมือกันจัดโครงการให้ อสม.ได้เข้าศึกษาหลักสูตรผู้ช่วยพยาบาล เพื่อที่จะนำความรู้ที่ได้รับไปใช้ดูแลสุขภาพอนามัยคนในชุมชน รวมถึงเป็นครูต้นแบบ ครู กและครู ข ถ่ายทอดความรู้สู่ชุมชน เพื่อให้ประชาชนในพื้นที่มีสุขภาพที่ดี
ด้านนพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า โครงการความร่วมมือพัฒนาบุคลากรการด้านสุขภาพ อาสาสมัครสาธารณสุขประจำหมู่บ้าน (อสม.) เข้าศึกษาหลักสูตรผู้ช่วยพยาบาล 3,000 คนเป็นการพัฒนาและยกระดับวุฒิการศึกษาให้แก่ อสม. ใช้ระยะเวลาในการศึกษาตลอดหลักสูตร 1 ปี เมื่อจบการศึกษาแล้ว สามารถนำองค์ความรู้ไปประกอบอาชีพสร้างรายได้เลี้ยงตนเองและครอบครัว และยังสามารถทำหน้าที่ อสม. ร่วมจัดการระบบสุขภาพชุมชน สื่อสารความรู้สุขภาพสู่ชุมชนได้อย่างมีประสิทธิภาพไปพร้อมกัน
ศ.(พิเศษ) ดร.นพ.วิชัย เทียนถาวร อธิการบดีสถาบันพระบรมราชชนก กล่าวว่า สถาบันพระบรมชนก ขอเชิญชวน อสม. ที่สนใจเข้าศึกษาหลักสูตรผู้ช่วยพยาบาล ณ วิทยาลัยในสังกัด โดยกำหนดคุณสมบัติและหลักเกณฑ์ ไว้ดังนี้ 1.มีอายุ 16-40 ปี นับถึงวันเปิดการศึกษา 2.จบการศึกษาระดับมัธยมศึกษาตอนปลาย หรือเทียบเท่าหลักสูตรที่กระทรวงศึกษาธิการรับรอง 3.ปฏิบัติหน้าที่เป็น อสม. ไม่น้อยกว่า 5 ปี โดยสถาบันฯ มอบหมายให้รองอธิการบดีที่กำกับดูแลวิทยาลัยพยาบาลในแต่ละเขตสุขภาพดำเนินการคัดเลือกร่วมกับสำนักงานสาธารณสุขจังหวัด ตามสัดส่วนที่เหมาะสม เพื่อกระจายจำนวน อสม. ในแต่ละจังหวัดให้เกิดความครอบคลุมทุกพื้นที่และเป็นธรรม
****************************************** 10 มีนาคม 2565
วันจันทร์ที่ 15 สิงหาคม 2565
ปลัดเกษตรฯ ลุยแดนอีสานอย่างต่อเนื่อง
ปลัดเกษตรฯ ลุยแดนอีสานอย่างต่อเนื่อง นำทีมผู้ตรวจราชการ ติดตามการดำเนินงานวิสาหกิจชุมชนคนเลี้ยงปลาดุกตำบลปะโค จังหวัดหนองคาย
ปลัดเกษตรฯ ลุยแดนอีสานอย่างต่อเนื่อง นำทีมผู้ตรวจราชการ ติดตามการดำเนินงานวิสาหกิจชุมชนคนเลี้ยงปลาดุกตำบลปะโล จังหวัดหนองคาย
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังลงพื้นที่ติดตามการดำเนินงานโครงการเลี้ยงปลาดุกในบ่อผ้าใบของวิสาหกิจชุมชนเลี้ยงปลาดุกตำบลปะโค โดยมีคณะผู้ตรวจราขการกระทรวงเกษตรและสหกรณ์ ตลอดจนหัวหน้าส่วนราชการในพื้นที่เข้าร่วม ณ ศูนย์เรียนรู้การเพิ่มประสิทธิภาพการผลิตสินค้าเกษตร ตำบลปะโค อำเภอเมืองหนองคาย จังหวัดหนองคาย ว่า โครงการเลี้ยงปลาดุกในบ่อผ้าใบ เป็นนวัตกรรมการเลี้ยงปลาบนบก สามารถจัดการของเสียได้ง่าย ใช้พื้นที่และน้ำน้อย ใช้ระบบการเลี้ยงจุลินทรีย์ไบโอฟลอคมาใช้ (Biofloc) เพื่อบำบัดน้ำให้มีคุณภาพที่เหมาะสมต่อการเพาะเลี้ยงสัตว์น้ำใช้เวลาในการเลี้ยงขุนประมาณ 3 เดือน สามารถจับขายได้ในราคากิโลกรัมละ 60 บาท สามารถเลี้ยงได้ 3 รอบต่อปี จึงเป็นอาชีพที่มีความมั่นคง สร้างรายได้อย่างยั่งยืน รวมทั้งมีตลาดรองรับที่แน่นอน โดยวิสาหกิจฯ ได้จัดทำบันทึกข้อตกลงความร่วมมือ (MOU) ด้านการค้าและการจัดการฟาร์ม กับ ฟาร์มปลาดุกหนองคายซึ่งบริหารจัดการด้านการตลาด และส่งผลผลิตไปยังพื้นที่ในเขตจังหวัดภาคตะวันออกเฉียงเหนือตอนบน และตลาดสปป.ลาวเป็นโอกาสของเกษตรกรในการสร้างรายได้เพิ่ม และสร้างความมั่นคงจากอาชีพเลี้ยงปลาดุกในบ่อผ้าใบ ในอนาคตสามารถพัฒนาเป็นแหล่งเรียนรู้ให้แก่เกษตรกรรายอื่น ๆ ที่มีความสนใจในการเลี้ยงปลาดุกในรูปแบบดังกล่าวต่อไป
ทั้งนี้ วิสาหกิจชุมชนคนเลี้ยงปลาดุกตำบลปะโค ได้จัดทำโครงการเพื่อขอกู้เงินจากกองทุนสงเคราะห์เกษตรกร กระทรวงเกษตรและสหกรณ์ เมื่อปี 2564 ภายใต้ “เลี้ยงปลาดุกในบ่อผ้าใบ” และได้รับอนุมัติงบประมาณ จำนวน 3,956,670 บาท โดยมีอัตราดอกเบี้ยร้อยละ 1 ต่อปี ซึ่งกระทรวงเกษตรและสหกรณ์ ได้ส่งเสริมและผลักดันให้วิสาหกิจชุมชนได้มีโอกาสเข้าถึงแหล่งเงินทุนดอกเบี้ยต่ำจากกองทุนสงเคราะห์เกษตรกร เพื่อสร้างอาชีพและรายได้เพิ่มแก่เกษตรกร โดยมีหน่วยงานร่วมดำเนินการ อาทิ สำนักงานเกษตรและสหกรณ์จังหวัดหนองคาย สำนักงานประมงจังหวัดหนองคาย และสำนักงานตรวจบัญชีสหกรณ์หนองคาย ให้คำแนะนำตลอดระยะเวลาดำเนินโครงการ
“ขอฝากให้คำแนะนำกับกลุ่มวิสาหกิจฯ ในเรื่องของต้นทุนและผลกำไร ซึ่งจากผลการดำเนินงานในขณะนี้ต้นทุนนั้นสูงพอๆ กับราคาขาย อาจเป็นเพราะด้วยราคาอาหารที่ปรับตัวสูงขึ้น ประกอบกับอัตราการอดชีวิตของปลาดุกที่ต้องมากกว่านี้ ต้องขอให้กรมประมงเข้ามาดูแลอย่างใกล้ชิด ในเรื่องของการอนุบาลสัตว์น้ำ และขั้นตอนการเลี้ยงต่างๆ เพื่อเพิ่มอัตราการรอดชีวิตของปลาดุก รวมถึงการแปรรูปต่อในอนาคต หากประสบปัญหาสินค้าล้นตลาด เกินความต้องการของผู้ซื้อในอนาคตจะทำอย่างไรได้บ้าง นอกจากนี้ต้องฝากกรมตรวจบัญชีสหกรณ์ในเรื่องของการส่งคืนเงินกู้ ต้องเข้ามาให้ข้อมูลด้านต่างๆ อาทิ การขอขยายระยะเวลาการส่งคืนเงินกู้ เนื่องจากขณะนี้วิสาหกิจฯ ถึงจะมีทิศทางที่ดี แต่ถ้าวิเคราะห์จริงๆ การต้องส่งเงินกู้ทั้งหมดในปี 2569 น่าเป็นกังวลอยู่พอสมควร จุดนี้ถือเป็นวิสาหกิจุมชนแรกที่เข้ามาดูด้วยตนเอง จึงขอฝากข้อคิดไว้และฝากให้นายพีรพันธ์คอทอง ผู้ตรวจราชการกระทรวงเกษตรและสหกรณ์ เข้ามาดูแลเป็นพิเศษรวมถึงเป็นกำลังใจให้ต่อไปครับ”ดร.ทองเปลวกล่าว
วันจันทร์ที่ 15 สิงหาคม 2565
โฆษกรัฐบาลเผย “นายกฯ” ห่วงประชาชน เตือนอย่าหลงเชื่อมิจฉาชีพ TikTok ส่ง SMS ลวงโลกหลอกให้โอนเงิน ย้ำอย่าโอนก่อนตรวจสอบข้อมูลที่ถูกต้อง
โฆษกรัฐบาลเผย “นายกฯ” ห่วงประชาชน เตือนอย่าหลงเชื่อมิจฉาชีพ TikTok ส่ง SMS ลวงโลกหลอกให้โอนเงิน ย้ำอย่าโอนก่อนตรวจสอบข้อมูลที่ถูกต้อง
วันที่ 15 สิงหาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนขณะนี้ปรากฏกรณีมิจฉาชีพส่งข้อความ SMS เข้ามาหลอกลวงประชาชนชวนทำงานผ่านแอปพลิเคชันติ๊กต๊อก (TikTok) รวมถึงการเข้ามาพูดคุย ชักชวนให้โอนเงินไปลงทุน หรือกู้เงินออนไลน์ หรืออ้างให้สิทธิพิเศษต่าง ๆ ที่มีผลตอบแทนสูงเกินจริง โดยนายกรัฐมนตรีฝากเตือนประชาชนให้ระมัดระวังอย่าได้ไปหลงเชื่อทันที เพราะผู้ที่มาหลอกลวงส่วนใหญ่มักจะเป็นคนที่ไม่รู้จัก ขอให้มีการตรวจสอบข้อมูลที่ถูกต้องว่าบุคคลนั้นมีความน่าเชื่อถือหรือไม่ โดยหากมีการกล่าวอ้างถึงหน่วยงานหรือองค์กรก็ต้องตรวจสอบข้อมูลจากหน่วยงานหรือองค์กรนั้นด้วย หากไม่มีการตรวจสอบและรู้ไม่เท่าทัน สุดท้ายประชาชนก็จะตกเป็นเหยื่อมิจฉาชีพผ่านโซเชียลมีเดีย ถูกมิจฉาชีพหลอกลวงนำเงินและทรัพย์สินของประชาชนไปได้ ซึ่งโอกาสที่จะได้เงินคืนก็น้อยมาก จึงขอเน้นย้ำควรตรวจสอบให้ถูกต้อง ศึกษารายละเอียดให้ดีก่อนกรอกข้อมูลต่าง ๆ หรือโอนเงินร่วมลงทุน เพื่อป้องกันไม่ให้ถูกหลอกลวงจากมิจฉาชีพและผู้ไม่หวังดี
“นายกรัฐมนตรีให้ความสำคัญกับปัญหาที่เกิดขึ้นและมีความห่วงใยประชาชน เนื่องจากปัจจุบันสื่อโซเชียลมีเดียต่าง ๆ เข้ามามีอิทธิพลและมีบทบาทสำคัญกับการใช้ชีวิตประจำวันของประชาชนอย่างมาก จึงมีโอกาสที่มิจฉาชีพจะใช้ช่องทางผ่านโซเชียลมีเดียในการหลอกลวงเพื่อหาประโยชน์กับประชาชนได้ โดยนายกรัฐมนตรีได้กำชับกระทรวงดิจิทัลเพื่อเศรษฐกิจและสังคม สำนักงานตำรวจแห่งชาติ และหน่วยงานที่เกี่ยวข้อง ดูแลแก้ไขปัญหาที่เกิดขึ้น และให้นำตัวผู้กระทำความผิดมาลงโทษ ทั้งนี้ หากบุคคลใดมีปัญหาการถูกหลอกลวงผ่านแอปพลิเคชัน TikTok หรือโซเชียลมีเดียอื่น ๆ สามารถร้องเรียนได้ที่กระทรวงดิจิทัลเพื่อเศรษฐกิจและสังคม ผ่านสายด่วน 1212” โฆษกประจำสำนักนายกรัฐมนตรีกล่าว
....................................
วันพฤหัสบดีที่ 8 กรกฎาคม 2564
ผู้ตรวจฯ ดีอีเอส เป็นประธานเปิดงานเสวนาออนไลน์ เรื่อง “แรงงานรู้ สู้โควิด: สถานะและโอกาส – การระบาดของโรคโควิด – ๑๙ กับแรงงานข้ามชาติ”
ผู้ตรวจฯ ดีอีเอส เป็นประธานเปิดงานเสวนาออนไลน์ เรื่อง “แรงงานรู้ สู้โควิด: สถานะและโอกาส – การระบาดของโรคโควิด – ๑๙ กับแรงงานข้ามชาติ”
เมื่อวันที่๗กรกฎาคม๒๕๖๔นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานเปิดการเสวนาออนไลน์เรื่อง“แรงงานรู้สู้โควิด:สถานะและโอกาส–การระบาดของโรคโควิด–๑๙กับแรงงานข้ามชาติ”และร่วมบรรยายในหัวข้อ“บทบาทของICTในสถานการณ์การแพร่ระบาดของโรคโควิด–๑๙ในประเทศไทยซึ่งจัดขึ้นโดยสถาบันเอเชียศึกษาจุฬาลงกรณ์มหาวิทยาลัยได้รับการสนับสนุนจากMekong Institute
โดยการเสวนาฯเป็นการแลกเปลี่ยนความรู้และข้อคิดเห็นระหว่างผู้เชี่ยวชาญจากภาครัฐและเอกชน เกี่ยวกับบทเรียนแนวปฏิบัติที่ดีจากประสบการณ์ในการป้องกันและควบคุมการระบาดใหญ่ของโรคโควิด–๑๙ในประเทศไทยที่ส่งผลกระทบต่อแรงงานข้ามชาติและการจัดการของภาครัฐโดยการเสวนาดังกล่าวมุ่งหวังจะก่อให้เกิดองค์ความรู้ที่เกี่ยวข้องกับการจัดการและควบคุมการแพร่ระบาดของโรคโควิด–๑๙ในกลุ่มแรงงานต่างชาติรวมถึงสร้างความพร้อมให้ประเทศไทยสามารถปรับตัวให้ดำรงอยู่ได้ในสถานการณ์และสภาวะเศรษฐกิจของโลกการเปลี่ยนผ่านไปสู่New NormalหรือNext Normalได้ในที่สุดด้วยความร่วมมือ
ของทุกฝ่าย
**********
วันจันทร์ที่ 4 เมษายน 2565
กรมทางหลวง ขยายทางคู่ขนานรอบนอกกรุงเทพมหานคร (ด้านตะวันตก) เพื่อแก้ปัญหาจราจรเชื่อมต่อโครงข่ายทางหลวงพิเศษระหว่างเมืองในอนาคต
ตามนโยบายของ นายศักดิ์สยาม  ชิดชอบ รัฐมนตรีว่าการกระทรวงคมนาคม ที่ต้องการแก้ไขปัญหาการจราจรในพื้นที่กรุงเทพฯ ปริมณฑล และเมืองหลัก
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยถึงความคืบหน้าโครงการก่อสร้างทางหลวงหมายเลข 3901 และ 3902 สายทางคู่ขนานวงแหวนรอบนอกกรุงเทพมหานคร (ด้านตะวันตก) ว่า กรมทางหลวง (ทล.) ได้ตระหนักถึงความสำคัญในการคมนาคมขนส่งที่มีความสะดวก รวดเร็ว และปลอดภัยพร้อมทั้งอำนวยความสะดวกในการเดินทางแก่ประชาชน รองรับการพัฒนาเครือข่ายการขนส่งและระบบบริหารขนส่งสินค้าและบริการ จึงได้มีการออกแบบก่อสร้างทางคู่ขนาน 3 ช่องจราจร เพื่อให้สามารถรองรับกับปริมาณจราจรในอนาคต ซึ่งได้ทำการออกแบบให้สอดคล้องกับลักษณะภูมิประเทศและเขตทางหลวงที่มีอยู่ เพื่อเพิ่มประสิทธิภาพการบริการและพัฒนาส่งเสริมโครงข่ายถนนด้านทิศตะวันตกของกรุงเทพมหานคร ลดปัญหาการจราจรในพื้นที่ เชื่อมต่อโครงข่ายทางหลวงพิเศษระหว่างเมืองสาย M6 บางปะอิน - นครราชสีมา และ M81 บางใหญ่ - กาญจนบุรี ต่อลงภาคใต้ และโครงข่ายอื่น ๆ ในอนาคต เพิ่มประสิทธิภาพในการขนส่งของประเทศที่ปัจจุบันมีปริมาณจราจรสูง โครงการดังกล่าวเป็นส่วนหนึ่งของแผนแม่บทและแผนดำเนินการก่อสร้างทางหลวงพิเศษระหว่างเมืองของ ทล.
โครงการก่อสร้างทางหลวงหมายเลข 3901 และ 3902 สายทางคู่ขนานวงแหวนรอบนอกกรุงเทพมหานคร (ด้านตะวันตก) แบ่งการก่อสร้างเป็น 8 ตอน ฝั่งซ้าย 4 ตอน และฝั่งขวา 4 ตอน มีจุดเริ่มต้นอยู่ที่บริเวณทางแยกต่างระดับบางบัวทองไปสิ้นสุดที่ทางแยกต่างระดับบางปะอิน ระหว่าง กม. ที่ 59+988 - 86+559 ระยะทางยาวประมาณ 35.57 กิโลเมตร แล้วเสร็จจำนวน 1 ตอน ได้แก่ ตอน 1 ด้านขวาทาง บริเวณ กม. ที่ 62 - 73 ลักษณะโครงการก่อสร้างเป็นงานก่อสร้างทางคู่ขนาน เป็นการก่อสร้างขยายช่องจราจร จากเดิม 2 ช่องจราจร มาตรฐานทางชั้นพิเศษ ขนาด 3 ช่องจราจร ผิวจราจรแบบคอนกรีต กว้างช่องจราจรละ 3.5 เมตร ไหล่ทางด้านนอกกว้าง 1.5 - 2.5 เมตร ด้านในกว้าง 1.5 เมตร กั้นขอบทางด้านในด้วยคอนกรีตแบริออร์ กว้าง 0.45 เมตร ผิวทาง แบบคอนกรีต งานก่อสร้างสะพานใหม่ จำนวน 7 แห่ง และขยายความกว้างสะพานเดิม จำนวน 1 แห่ง พร้อมทั้งออกแบบระบบระบายน้ำและการติดตั้งไฟฟ้าแสงสว่าง เพื่อให้เกิดประโยชน์สูงสุด งบประมาณ 7,376.59 ล้านบาท ปัจจุบันมีความคืบหน้าร้อยละ 78 คาดว่าจะแล้วเสร็จในเดือนมกราคม 2566
ทั้งนี้เมื่อโครงการดังกล่าวก่อสร้างแล้วเสร็จจะทำให้เกิดความสะดวกรวดเร็วในการเดินทางลดค่าใช้จ่ายและระยะเวลาในการเดินทาง ทำให้โครงข่ายทางหลวงและทางหลวงพิเศษระหว่างเมืองของประเทศ มีความสมบูรณ์ยิ่งขึ้น ช่วยเพิ่มความปลอดภัยและลดการเกิดอุบัติเหตุบนถนน ช่วยแก้ไขปัญหาการจราจรติดขัดลดการสิ้นเปลืองพลังงานจากการจราจรติดขัดที่ทำให้ต้นทุนการขนส่งของประเทศลดลง ทำให้เกิดการพัฒนาเศรษฐกิจสังคมของจังหวัดใกล้เคียง เป็นการส่งเสริมการท่องเที่ยวระหว่างต่างจังหวัดและกรุงเทพมหานครให้มีเพิ่มมากยิ่งขึ้น และเป็นการพัฒนาและปรับปรุงทัศนียภาพสองข้างทางให้ดูเรียบร้อยสวยงาม อีกทั้งยังเป็นโครงสร้างพื้นฐานสำคัญ ที่จะช่วยพัฒนาคุณภาพชีวิตความเป็นอยู่ของประชาชนในภูมิภาคให้ดีขึ้น ทล. ขอความร่วมมือผู้ใช้ทาง “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามข้อมูลการเดินทางได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง)
วันพฤหัสบดีที่ 27 มกราคม 2565
อนุมัติ 8,070 ล้าน เพิ่มกำลังซื้อแก่ผู้มีรายได้น้อย
วันพฤหัสบดีที่ 27 มกราคม 2565
ไทยคู่ฟ้า ค่ะ
รัฐบาลบรรเทาภาระค่าครองชีพแก่ประชาชนผู้มีรายได้น้อย โดยอนุมัติงบกว่า 8,070 ล้านบาท ให้ประชาชนผู้มีบัตรสวัสดิการแห่งรัฐ จำนวน 13.45 ล้านคน และผู้ที่ต้องการความช่วยเหลือเป็นพิเศษ 2.25 ล้านคน เพื่อนำไปใช้ซื้อสินค้าอุปโภคบริโภคจากร้านธงฟ้าราคาประหยัดพัฒนาเศรษฐกิจท้องถิ่น และซื้อสินค้าและบริการจากร้านค้าที่เข้าร่วมโครงการคนละครึ่ง ระยะที่ 4 คนละ 600 บาท เป็นระยะเวลา 3 เดือน คือ ก.พ.- เม.ย.2565 โดยแบ่งจ่าย เดือนละ 200 บาท เริ่มวันที่ 1 ก.พ.65 กรณีที่มีวงเงินคงเหลือในเดือนใด จะไม่มีการสะสมไปในเดือนถัดไป ทั้งนี้ ได้กำหนดมาตรการในการกำกับติดตามการดำเนินโครงการเพื่อป้องกันการแสวงหาประโยชน์โดยมิชอบ เช่น การรับสแกนสิทธิแลกเปลี่ยนเป็นเงินสด ด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 2 กรกฎาคม 2564
PM visits Phuket’s Sirinat National Park
PM visits Phuket’s Sirinat National Park
Government Spokesperson Anucha Burapachaisri disclosed that on July 1, 2021, at 1530hrs, Prime Minister and Defense Minister Gen. Prayut Chan-o-cha, together with Deputy Prime Minister and Public Health Minister Anutin Charnvirakul, Minister of Interior Gen. Anupong Paojinda, Minister of Tourism and Sports Phiphat Ratchakitprakarn, Minister of Transport Saksayam Chidchob, Minister of Natural Resources and Environment Varawut Silpa-archa, and PM’s Secretary General Distat Hotrakitya, took a field visit to Sirinat National Park in Thalang district, Phuket province to observe the Park’s preparation for the reopening of province under Phuket Sandbox scheme.
The Prime Minister took the opportunity to plant Sea Poison trees, and release 9 green turtles back to the nature. He, then, commended and gave his moral support to staffs of Sirinat National Park for their performing duties in sustainably conserving and protecting natural resources, and urged them to maintain cleanliness of the park, and provide facilitations to the incoming tourists.
วันศุกร์ที่ 20 พฤษภาคม 2565
แผนปฏิบัติการด้านผู้สูงอายุ รองรับสังคมสูงวัยเชิงรุกทุกมิติ
วันพฤหัสบดีที่ 19 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมการรองรับสังคมสูงวัย โดยอนุมัติแผนปฏิบัติการด้านผู้สูงอายุ ระยะที่ 3 พ.ศ.2566-2580 ประกอบด้วยแผนปฏิบัติการย่อย ได้แก่ 1.การเตรียมความพร้อมของประชากรก่อนสูงวัย เช่น ระบบบำนาญแห่งชาติ สร้างความเข้าใจกระบวนการชราภาพ 2.ยกระดับคุณภาพชีวิตผู้สูงอายุทุกมิติอย่างทั่วถึงและเป็นธรรม เช่น พัฒนาระบบสุขภาพรองรับสังคมสูงวัย 3.ปฏิรูปและบูรณาการระบบบริหารเพื่อรองรับสังคมสูงวัยอย่างมีคุณภาพ เช่น พัฒนาระบบปกป้องและฟื้นฟูผู้สูงอายุในยามวิกฤต และ 4.เพิ่มศักยภาพการวิจัยและพัฒนาเทคโนโลยีและนวัตกรรมรองรับสังคมสูงวัย เช่น ผลิตงานวิจัย นวัตกรรม เพื่อพัฒนาคุณภาพชีวิตผู้สูงอายุ โดยดำเนินการภายใต้วิสัยทัศน์ ผู้สูงอายุมีคุณภาพชีวิตที่ดี มีหลักประกันมั่นคง เป็นพลังพัฒนาสังคม
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี